CELEX: 62017TN0186
Language: et
Date: 2017-03-23 00:00:00
Title: Kohtuasi T-186/17: 23. märtsil 2017 esitatud hagi – Unipreus versus EUIPO – Wallapop (wallapop)

22.5.2017   
            
            
               ET
            
            
               Euroopa Liidu Teataja
            
            
               C 161/34
            
         23. märtsil 2017 esitatud hagi – Unipreus versus EUIPO – Wallapop (wallapop)
   (Kohtuasi T-186/17)
   (2017/C 161/49)
   Hagiavalduse keel: hispaania
   
      Pooled
   
   
      Hageja: Unipreus, SL (Lleida, Hispaania) (esindaja: advokaat C. Rivadulla Oliva)
   
      Kostja: Euroopa Liidu Intellektuaalomandi Amet (EUIPO)
   
      Teine menetluspool apellatsioonikojas: Wallapop, SL (Barcelona, Hispaania)
   
      Andmed EUIPO menetluse kohta
   
   
      Taotleja: teine menetluspool apellatsioonikojas
   
      Vaidlusalune kaubamärk: sõnalist osa „wallapop“ sisaldav ELi kujutismärk – registreerimistaotlus nr 13 268 941
   
      Menetlus EUIPOs: vastulausemenetlus
   
      Vaidlustatud otsus: EUIPO viienda apellatsioonikoja 18. jaanuari 2017. aasta otsus asjades R 2350/2015-5 ja R 2530/2015-5
   
      Nõuded
   
   Hageja palub Üldkohtul:
   
               —
            
            
               teha lahend, millega muudetakse vaidlustatud otsust nii, et keeldutakse registreerimast ELi kaubamärki „wallapop“ (nr 13 268 941) järgmiste klassi 35 kuuluvate teenuste jaoks: „Veebimüügiteenused, täpsemalt: veebipõhise müügikeskkonna pakkumine kaupade ja teenuste ostjatele ja müüjatele; veebipõhised kauplemisteenused, mille raames müüjad pakuvad kaupu või teenuseid otse müügiks või panevad need oksjonile interneti teel ja mille eesmärk on lihtsustada kaupade ja teenuste pakkumist kolmandate isikute poolt arvutivõrgu kaudu; müüjate kaupade ja teenuste kohta kommentaaride ja paremusjärjestuse pakkumine, müüjate kaupade ja teenuste väärtus ja hinnad, ostjate ja müüjate tulemuslikkus, tarnimine ja eelnevaga seonduv üldine ärikogemus; veebipõhiste müüjate kaupade ja teenuste kohta otsinguvõimalusega reklaamialase veebikataloogi pakkumine; ostjatele ja müüjatele veebipõhisele hinnanguid sisaldavale andmebaasile juurdepääsu võimaldamine; turu-uuringute teenused; uuringuteenused, aruannete pakkumine, nõustamine ja konsultatsioonid turukäitumise valdkonnas; kaupade ja/või teenuste kohta äriteabe pakkumise teenused, seda tüüpi kaupade ja teenuste hindamine ning paremusjärjestus, samuti seda tüüpi kaupade ja/või teenuste ostjate ja müüjate hindamine ning paremusjärjestus; kolmandatele isikutele äriteabe otsimise, kogumise, süstematiseerimise, töötlemise ja pakkumise teenused“;
            
         
               —
            
            
               mõista kohtukulud välja EUIPO-lt.
            
         
      Väide
   
   
               —
            
            
               Määruse nr 207/2009 artikli 8 rikkumine. Eeskätt väidetakse sellega seoses, et apellatsioonikoda ei tõlgendanud oma otsuses viidatud sätet õigesti seoses teenustega, mis on kaubamärkide WALA ja WALLAPOP puhul konfliktis, võttes arvesse tõlgendamiskriteeriumeid, mis nähtuvad Euroopa Kohtu 29. septembri 1998. aasta otsusest kohtuasjas C-39/97: Canon Kabushiki Kaisha vs. Metro-Goldwyn Mayer (EU:C:1998:342).